হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
হ্যারি পটার অ্যান্ড দ্য হাফ-ব্লাড প্রিন্স
হ্যারি পটার, রন উইজলি ও হারমায়োনি গ্রেঞ্জার হগওয়ার্টস স্কুলে তাদের ষষ্ঠ বর্ষে ফিরে আসে। এই বছর, সেভেরাস স্নেইপ ডিফেন্স অ্যাগেইনস্ট দ্য ডার্ক আর্টস বিষয়ের শিক্ষক হন। অন্যদিকে হোরেস স্লাগহর্ন স্নেইপের বদলে পোশানস বিষয়ের শিক্ষক নিযুক্ত হন। এ সময় হ্যারি আবিষ্কার করে যে, তার পোশান বইয়ের পূর্ববর্তী মালিক "হাফ-ব্লাড প্রিন্স", বইটিতে অনেক কিছু সংযোজন, বিয়োজন ও পরিমার্জন করেছে; যার মাধ্যমে হ্যারি ক্লাসের সেরা হয় এবং স্লাগহর্নের প্রিয় ছাত্রে পরিণত হয়। স্লাগহর্ন ভাবতেন হ্যারি হচ্ছে "চোজেন ওয়ান" যে লর্ড ভলডেমর্টকে পরাজিত করতে সক্ষম হবে।